Дарэчы, каля таго ж спарткомплексу археолагі адшукалі рэшткі храма XII стагоддзя. Гэта ўнікальны экспанат, які будзе цікавым не толькі спецыялістам, але і абывацелям. На жаль, вялікі гістарычны пласт быў зруйнаваны ў час будаўніцтва метро. Але, упэўнены Багласаў, і гэта можна кампенсаваць арганізацыяй інтэрактыўнай экспазіцыі, якая будзе эмацыянальна ўздзейнічаць на турыстаў. Што яшчэ павінна іх затрымаць у замчышчы — гэта рамесныя рады, дзе турысты змогуць не толькі паглядзець, але і паўдзельнічаць у працэсе, напрыклад, вырабу лукаў.